Suomen ensimmäinen lentokonekaappaus sai alkunsa Oulusta syksyllä 1978. Oululainen Aarno Lamminparras kaappasi aseella uhaten Oulusta Helsinkiin matkalla olleen Finnairin Super Caravellen. Kaappauksen lunnaiksi Lamminparras vaati Finnairilta 675 000 markkaa. Kone lensi Suomen ja Euroopan ilmatilassa yli 12 tuntia ennen tilanteen laukeamista. Poliisi pidätti Lamminpartaan. Tuomioksi tuli seitsemän vuotta ja yksi kuukausi vankeutta, josta Lamminparras kärsi ensikertalaisena puolet. Kaappaajan katsottiin toimineen täyttä ymmärrystä vailla. Lunnasrahat saatiin takaisin.